LAUSUNTO 7. Tilintarkastustuomioistuin on tarkastanut a) yhteisyrityksen tilinpäätöksen, joka sisältää tilinpäätöslaskelmat (5) ja kertomukset talousarvion toteuttamisesta (6)31. joulukuuta 2017 päättyneeltä varainhoitovuodelta, ja b) tilien perustana olevien toimien laillisuuden ja asianmukaisuuden Euroopan unionin toiminnasta tehdyn sopimuksen (SEUT) 287 artiklan mukaisesti. Lausunto tilien luotettavuudesta 8. Tilintarkastustuomioistuin katsoo, että yhteisyrityksen tilinpäätös 31. joulukuuta 2017 päättyneeltä varainhoitovuodelta antaa kaikilta olennaisilta osiltaan oikeat ja riittävät tiedot yhteisyrityksen taloudellisesta asemasta 31. päivältä joulukuuta 2017 sekä toimien tuloksista, rahavirroista ja nettovarallisuuden muutoksista mainittuna päivänä päättyneeltä varainhoitovuodelta yhteisyrityksen varainhoitoasetuksen ja komission tilinpitäjän vahvistamien kirjanpitosääntöjen mukaisesti. Kirjanpitosäännöt perustuvat kansainvälisesti hyväksyttyihin julkisen sektorin tilinpäätösstandardeihin. Lausunto tilien perustana olevien tulojen laillisuudesta ja asianmukaisuudesta 9. Tilintarkastustuomioistuin katsoo, että 31 päivänä joulukuuta 2017 päättyneen varainhoitovuoden tilien perustana olevat tulot ovat kaikilta olennaisilta osiltaan lailliset ja asianmukaiset. Lausunto tilien perustana olevien maksujen laillisuudesta ja asianmukaisuudesta 10. Tilintarkastustuomioistuin katsoo, että 31 päivänä joulukuuta 2017 päättyneen varainhoitovuoden tilien perustana olevat maksut ovat kaikilta olennaisilta osiltaan lailliset ja asianmukaiset. Tiettyjä seikkoja painottava kappale 11. Asettamatta kyseenalaiseksi edellä esitettyä kantaa, tilintarkastustuomioistuin kiinnittää huomiota seuraavaan: EU:n neuvoston 7. heinäkuuta 2010 hyväksymissä päätelmissä ( 7 ) vahvistettiin, että yhteisyrityksen rahoitusosuus on 6,6 miljardia euroa (vuoden 2008 arvon mukaan) ITER-hankkeen rakennusvaiheessa, jonka valmistumisajankohdaksi suunniteltiin alustavasti vuotta 2020. Määrä ei sisällä komission vuonna 2010 ehdottamaa 663 miljoonan euron määrää, joka oli tarkoitettu kattamaan mahdolliset ennakoimattomat menot ( 8 ) 12. ITER-organisaation neuvosto ( 9 ) hyväksyi marraskuussa 2016 uuden ITER-hankkeen perusuran (laajuus, aikataulu ja kustannukset). Kaikki ITER-osakkaat ( 10 ) hyväksyivät yleisen hankeaikataulun ( 11 ) ja hankkeen kokonaiskustannukset hyväksyttiin esiteltäväksi (ad referendum). Tämä tarkoittaa, että kunkin osakkaan on haettava hyväksyntä hankekustannuksille oman hallintonsa talousarviomenettelyn kautta. 13. ITER-organisaation neuvoston vahvistamassa uudessa aikataulussa määritetään neljävaiheinen lähestymistapa, jossa asetetaan joulukuuhun 2025 määräaika hankkeen rakentamisvaiheen ensimmäisen strategisen välitavoitteen (”ensimmäinen plasma”) saavuttamiselle ja joulukuuhun 2035 määräaika koko rakennusvaiheen arvioidulle päätökseen saamiselle. Tämä merkitsee 15 vuoden viivästystä alkuperäiseen perusuraan nähden. Uuden vaiheittaisen lähestymistavan tavoitteena on saada hankkeen täytäntöönpano paremmin vastaamaan kansainvälisen ITER-järjestön osakkaiden painopisteitä ja rajoitteita. 14. Uuden ITER-hankkeen perusuran hyväksymisen jälkeen yhteisyritys asetti uuden aikataulun ja suoritti uudelleenlaskennan, jonka avulla määritettiin yhteisyrityksen hankkeen rakennusvaiheeseen osoittaman osuuden lopullisia kustannuksia koskeva arvio. 15. Yhteisyrityksen hallintoneuvostolle joulukuussa 2016 esitettyjen tulosten mukaan on oletettavissa, että rahoitustarve vuoden 2020 jälkeiseen rakennusvaiheeseen on 5,4 miljardia euroa (vuoden 2008 hintatason mukaan). Tämä tarkoittaa 82 prosentin lisäystä hyväksyttyyn 6,6 miljardin euron määrään nähden(vuoden 2008 hintatason mukaan). EU:n neuvoston vuonna 2010 hyväksymää 6,6 miljardin euron määrää (vuoden 2008 hintatason mukaan) käytetään nyt enimmäismääränä, jonka yhteisyritys voi käyttää vuoteen 2020 mennessä. 16. On syytä huomata, että rakennusvaiheen lisäksi yhteisyrityksen on rahoitettava ITERin toimintavaihetta vuodesta 2035 alkaen ( 12 ) sekä sen jälkeen ITERin deaktivointivaihetta ja käytöstäpoistovaihetta. Yhteisyrityksen osuutta vuoden 2035 jälkeiseen toimintavaiheeseen ei ole vielä arvioitu. ITER-organisaation arvion mukaan yhteisyrityksen osuus deaktivointivaiheesta on 95,54 miljoonaa euroa (vuoden 2001 hintatason mukaan) ja käytöstäpoistovaiheesta 180,2 miljoonaa euroa (vuoden 2001 hintatason mukaan) ( 13 ) 17. Yhteisyrityksen ensimmäistä plasmaa koskevat ennusteet ovat yhteensopivat kansainvälisen ITER-järjestön hankeaikataulun kanssa, mutta aikaperspektiivi on määritetty aikaisimman tekniseltä kannalta mahdollisen ajankohdan perusteella ( 14 ) 18. Komissio antoi kesäkuussa 2017 tiedonannon, joka käsitteli EU:n osuutta uudistetusta ITER-hankkeesta ( 15 ) . Komissio haki tiedonannolla Euroopan parlamentin tukea ja EU:n neuvoston valtuutusta sille, että komissio hyväksyy uuden perusuran ( 16 ) Euratomin puolesta. 19. Uuteen perusuraan ei sisälly varautumista ennakoimattomiin tapahtumiin, mutta komissio katsoo tiedonannossaan, että enintään 24 kuukauden liikkumavara aikataulussa ja 10–20 prosentin liikkumavara budjetissa olisi asianmukainen ( 17 ) . Talousarvion enimmäismääräksi asetetun 6,6 miljardin euron määrän noudattamista varten toteutettuihin toimenpiteisiin kuului lisäksi se, että kaikkien niiden komponenttien, jotka eivät ole olennaisen tärkeitä ensimmäisen plasman kannalta, hankintaa ja asentamista lykättiin. ITER-hankkeen rakentamisvaiheen johtamista ja valvontaa on onnistuttu parantamaan, mutta edelleen on olemassa riski, että kustannukset kasvavat ja hankkeen toteutus venyy verrattuna uuteen ehdotettuun perusuraan. 20. Yhdistynyt kuningaskunta ilmoitti 29. maaliskuuta 2017 Eurooppa-neuvostolle päätöksestään erota EU:sta ja Euratomista. Erojärjestelyjä koskevasta sopimuksesta neuvotellaan vastaisuudessa. Tällä voi olla suuri vaikutus yhteisyrityksen tulevaan toimintaan ja ITER-hankkeeseen. Toimivan johdon ja hallintoelinten velvollisuudet 21. Toimiva johto vastaa SEUT:n 310–325 artiklan ja yhteisyrityksen varainhoitoasetuksen mukaisesti tilinpäätöksen laatimisesta ja esittämisestä kansainvälisesti hyväksyttyjen julkisen sektorin tilinpäätösstandardien pohjalta sekä tilien perustana olevien toimien laillisuudesta ja asianmukaisuudesta. Tähän velvollisuuteen kuuluu suunnitella, ottaa käyttöön ja ylläpitää sisäisen valvonnan järjestelmä, jonka pohjalta on mahdollista laatia ja esittää tilinpäätös, jossa ei ole petoksesta tai virheestä johtuvaa olennaista virheellisyyttä. Toimivan johdon vastuulla on lisäksi varmistaa, että tilinpäätöksessä mainitut toiminnot, rahoitustoimet ja tiedot ovat niitä sääntelevien normien mukaisia. Yhteisyrityksen toimiva johto on viime kädessä vastuussa tilien perustana olevien toimien laillisuudesta ja asianmukaisuudesta. 22. Kun toimiva johto laatii tilinpäätöstä, sen vastuulla on arvioida yhteisyrityksen kykyä jatkaa toimintaansa. Toimivan johdon on tuotava tarvittaessa esiin toiminnan jatkuvuuteen liittyvät seikat ja laadittava tilinpäätös toiminnan jatkuvuuden periaatteen pohjalta. 23. Hallintoelinten vastuulla on valvoa organisaation tilinpäätösraportointia. Tarkastajan velvollisuudet tilien ja niiden perustana olevien toimien tarkastamisen yhteydessä 24. Tilintarkastustuomioistuimen tavoitteena on saada kohtuullinen varmuus siitä, onko yhteisyrityksen tilinpäätöksessä olennaisia virheellisyyksiä ja ovatko tilien perustana olevat toimet lailliset ja asianmukaiset, ja antaa tarkastuksensa perusteella Euroopan parlamentille ja neuvostolle tai muille asianomaisille vastuuvapauden myöntäville viranomaisille tarkastuslausuma tilien luotettavuudesta sekä tilien perustana olevien toimien laillisuudesta ja asianmukaisuudesta. Kohtuullisella varmuudella tarkoitetaan korkeaa varmuustasoa. Kohtuullinen varmuus ei kuitenkaan ole tae siitä, että tarkastuksessa havaitaan kaikki olennaiset virheellisyydet ja noudattamatta jättämiset. Virheellisyydet ja noudattamatta jättämiset voivat johtua petoksista tai virheistä, ja niiden katsotaan olevan olennaisia, jos niiden yksin tai yhdessä voisi kohtuudella odottaa vaikuttavan taloudellisiin päätöksiin, joita käyttäjät tekevät tilinpäätöksen perusteella. 25. Tarkastuksessa suoritetaan toimenpiteitä, joiden avulla hankitaan tarkastusevidenssiä tilinpäätökseen sisältyvistä luvuista ja siinä esitettävistä muista tiedoista sekä tilien perustana olevien toimien laillisuudesta ja asianmukaisuudesta. Toimenpiteiden valinta perustuu tarkastajan harkintaan ja arvioon siitä, kuinka suuri on riski, että petoksista tai virheistä johtuen tilinpäätökseen sisältyy olennaisia virheellisyyksiä tai että tilien perustana olevien toimien kohdalla on jätetty olennaisella tavalla noudattamatta Euroopan unionin lainsäädäntökehyksen vaatimuksia. Näitä riskejä arvioidessaan tarkastaja arvioi sisäisiä kontrolleja, jotka ovat relevantteja tilinpäätöksen laatimisen ja sen oikein esittämisen sekä tilien perustana olevien toimien laillisuuden ja asianmukaisuuden kannalta. Tämän pohjalta tarkastaja suunnittelee olosuhteisiin nähden asianmukaiset tarkastustoimenpiteet, mutta tarkoituksena ei ole esittää lausuntoa sisäisten kontrollien vaikuttavuudesta. Tarkastukseen kuuluu myös sovellettujen tilinpäätösperiaatteiden asianmukaisuuden ja toimivan johdon esittämien kirjanpidollisten arvioiden kohtuullisuuden sekä tilien yleisen esittämistavan arvioiminen. 26. Tulojen alalla tilintarkastustuomioistuin tarkastaa komissiolta ja muilta sidosryhmiltä saadun tuen ja arvioi menettelyt, joilla yhteisyritys kerää palkkioita ja muita tuloja. 27. Menojen alalla tilintarkastustuomioistuin tarkastaa maksutapahtumat, kun menot ovat aiheutuneet ja ne on kirjattu ja hyväksytty. Tarkastus kattaa ennakkomaksuja lukuun ottamatta kaikentyyppiset (myös omaisuuserien hankintaan liittyvät) maksut siinä vaiheessa, kun maksu on suoritettu. Ennakkomaksut tarkastetaan, kun varojen vastaanottaja esittää tositteet siitä, että varat on käytetty asianmukaisesti, ja yhteisyritys hyväksyy tositteet ennakkomaksun tilinpidollisen selvittämisen yhteydessä joko samana vuonna tai myöhemmin. 28. EU:n varainhoitoasetuksen 208 artiklan 4 kohdassa säädetyn mukaisesti ( 18 ) tilintarkastustuomioistuin on tätä kertomusta ja tarkastuslausumaa laatiessaan ottanut huomioon riippumattoman ulkopuolisen tarkastajan yhteisyrityksen tilien osalta suorittaman tarkastustyön.